**OBVESTILO O IZREDNIH RAZMERAH**

Spoštovani starši,

obveščamo vas, da bo **od ponedeljka, 16. 3. 2020, dalje šola zaprta zaradi zajezitve širitve koronavirusa**.

**Od ponedeljka, 16. 3. 2020, dalje bo SAMO za NUJNE PRIMERE odprta lokacija v Idriji za varstvo šolskih otrok od 1. do 5. razreda, ki obiskujejo OŠ Idrija, OŠ Spodnja Idrija in OŠ Črni Vrh s podružnicami.**

Sprejemali bomo **le zdrave otroke** **staršev**, ki so dolžni opravljati delo pri delodajalcu in to izkažejo s pisnim potrdilom/izjavo delodajalca. Nujne primere poklicev smo določili na podlagi okrožnice MIZŠ, civilne zaščite in kriznega štaba naše občine:

* zaposleni v zdravstvu,
* policiji,
* vojski,
* zaporih,
* komunalnih službah,
* živilskih trgovinah,
* lekarnah,
* domovih za ostarele,
* dežurni v šolah in vrtcih,
* redarstvih in
* službah civilne zaščite.

V primeru, da je eden od staršev doma (porodniška, bolniška, dopust, brezposeln, možnost varstva zaradi nenujnih del …), drugi pa v navedenih poklicih, **MORA biti OTROK DOMA.**

Da bomo IZREDNO DEŽURSTVO pod POSEBNIMI POGOJI lažje organizirali, vas prosimo, da nas obvestite o morebitni PRISOTNOSTI vašega otroka na e-naslove:

za OŠ Idrija s podružnicami zdenka.skrt@guest.arnes.si

za OŠ Spodnja Idrija s podružnico janja.habe@guest.arnes.si

za OŠ Črni Vrh irena.kenk@oscv.si

do **nedelje, 15. 3. 2020, do 10.00**. Ob prijavi obvezno navedite vašo telefonsko številko. Brez potrdila / izjave delodajalca otroka v varstvo ne bomo sprejeli.

Prosimo vas, da z VSO SKRBNOSTJO presodite, ali varstvo zares potrebujete ali lahko otroka kljub vsemu zaupate v drugo varstvo.

V varstvu bomo uvedli poostreno higieno ter poseben protokol prihoda in odhoda otrok ter odraslih. Prosimo, da upoštevate naša navodila in pravila, v okviru katerih bomo delovali v kriznih razmerah.

O vseh nadaljnjih informacijah in ukrepih vas bomo obveščali preko naših šolskih spletnih strani.

HVALA ZA RAZUMEVANJE, SREČNO IN ZDRAVO.

Poveljnik CZ Občine Idrija Župan

Boštjan Brelih Tomaž Vencelj